MILÍ  RODIČIA
Sprievodca materskou školou vám pomôže dozvedieť sa podstatné informácie pri prvom kontakte so školou. 
CHARAKTERISTIKA Materská škola pracuje podľa Štátneho vzdelávacieho programu pre predprimárne vzdelávanie a Školského vzdelávacieho programu ZVEDAVKO. Materská škola poskytuje celodennú starostlivosť deťom predškolského veku – predprimárne vzdelávanie. Po absolvovaní školy dieťa dostane osvedčenie o absolvovaní predprimárneho vzdelávania.

PRVÝ DEŇ v MATERSKEJ ŠKOLE:
1. Papučky s uzavretou pätou -klasické – pevné, zdravotné, „nie šľapky ani krokodílky“

2. Pyžamko – podpísané (pretože viaceré deti majú rovnaké pyžamo)

3. Náhradné pančušky, nohavičky, tričko (pre prípad potreby, ak sa dieťa ušpiní alebo ....)
4. Oblečenie na prezlečenie, ktoré je pohodlné a neobmedzuje deti v pohybe (napr. tepláčiky, lebo keď sa hrajú v záhrade, môžu sa zašpiniť)

5. Nedávajte dieťaťu traky, aby im neublížila sponka, keď sa budú odopínať ani opasky
6. Vhodnú obuv – pevnú, ktorú môže mať dieťa do záhrady, do piesku. Nedávajte deťom kopačky! (ak je  mokro, môžu mať v skrinke čižmičky a pláštenku)

7. Plastový pohár – označený,   
8. Najmladšie 3-ročné deti ochrannú gumenú podložku na ležadlo

9. Deti 5 – 6 ročné potrebujú cvičebný úbor: tričko, krátke nohavice, ponožky, dievčatá môžu mať legíny. Veci im dajte do pláteného vrecka a do ich skrinky

10. Hygienické  vreckovky – celý balík 10 ks  / a počas roka podľa potreby/
11. Nedávajte dieťaťu do MŠ žuvačky ani cukríky!!! 
12. Zubnú kefku
UPOZORNENIE!
Všetky veci dieťaťu zrozumiteľne označte, podpíšte menom a priezviskom, aby nedošlo k zámene a učte deti, aby si poznali svoje veci!!!!!!


V materskej škole obdržíte nasledovné dokumenty, ktoré treba vyplniť a odovzdať triednym učiteľkám :

-vyhlásenie o bezinfekčnosti prostredia
-splnomocnenie o preberaní dieťaťa inou osobou
-adaptačný hárok
PREVÁDZKA  MŠ
od 6.15 – do  16.00 hod
Začiatok škol.roka 2018/2019:
3. septembra 2018
Dôležité informácie o prevádzke počas obmedzenej, prerušenej prevádzke (prázdniny.....) o neprítomnosti dieťaťa v materskej škole o platení a výške mesačného príspevku - školné o výške stravného o dennom režime o personálnom obsadení o podmienkach prijatia dieťaťa do MŠ sa dozviete  v ŠKOLSKOM PORIADKU, s ktorým sa oboznámite na Rodičovskom združení, ktoré sa bude konať : 6. septembra 2018 o 16.00 hod v hornej triede MŠ Maršová – Rašov  a svojim podpisom potvrdíte svoj súhlas s podmienkami spolupráce s MŠ.
Ak ste mali doteraz dieťatko doma, nástup do materskej školy bude riadnou zmenou a treba rátať s tým, že adaptácia istý čas potrvá. . 
Dôležitú úlohu tu hrajú osobnostné vlastnosti, predchádzajúce skúsenosti, no aj pohľad, názory a výchovné pôsobenie rodičov. Kým niektoré deti si na nové prostredie, učiteľky, kamarátov či tety kuchárky zvyknú za pár dní, u iných to môže trvať aj niekoľko týždňov. Môže sa stať aj to, že zo začiatku bude dieťa škôlku navštevovať s radosťou a po pár dňoch alebo po pár týždňoch sa zrazu "zatne" a príde odmietanie. Aj takto môže adaptácia vyzerať. 
Veľký podiel na tom, ako sa dieťa v novom kolektíve cíti, majú rodičia. Napriek tomu, že aj vás určite prepadne smútok, že s ním nemôžete tráviť toľko času ako doteraz alebo sa vám zdá zrazu akési „stratené“ medzi inými deťmi, neplačte pred ním a neľutujte ho. Povzbudenie, úsmev a spoločné plány na popoludnie sú tým, čo dieťatku pomôže. 
Buďte vždy pozitívne naladení a s radosťou o škôlke rozprávajte, no neidealizujte ju, aby dieťa nebolo z reality sklamané.
Spolupráca rodiny a materskej školy nie je možná bez vzájomnej dôvery a úcty. Rodičia by sa mali naučiť správne reagovať a byť pripravení na počiatočné reakcie ich ratolesti. Počas prvých dní v kolektíve treba rátať s tým, že je dieťa unavené, plačlivé. Učiteľka pozná rôzne úskalia adaptácie a v spolupráci s rodičmi odporučí individuálny adaptačný program. V ňom sa navrhne dĺžka pobytu v prvých dňoch, podávanie stravy, poprípade účasť rodiča v materskej škole počas prvých dní. 
A nezabudnite – nech je prostredie akékoľvek krásne, učiteľka milá, prvé dni je to neznáme i keď krásne prostredie a cudzie i keď milé osoby






						S pozdravom kolektív MŠ
